Evit studial stad ar brezhoneg beleg-se 'm eus kemeret al leor oferen brezouneg ha latin, gant an Ao. J.M. Le Gall, embannet e Kemper e 1900. War-dro seizh kant pajenn a ya d'ober ane'añ, ment al lizherennoù zo war-dro corpus 9 a vremañ. A-hed ar seizh kant pajenn-se, ne gaver nemet seizh kwech pehini pe pere. Studiet 'm eus neuze a-dostoc'h da biv pe da betra e kasent. Amañ e lakin ur ger ouzhpenn : renket 'm eus an dud pe an traoù meneget hervez ma oant sakr ( Doue, Jezuz, an Aotrou, an anoioù a vez roet da hini pe hini eus an tri ferson, ar Werc'hez Vari, Abraham, Moizez ha Yann Vadezour  n'on ket un teologour, just un den hag a glask kompren reolennoù ar brezhoneg beleg ), pe neuze disakr.